54. ΑΠΟΦΑΣΗ ΥΠΟΥΡΓΩΝ ΑΝΕΥ ΧΑΡΤΟΦΥΛΑΚΙΟΥ, ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ.102/1823 της 30 Αυγ./10  Σεπτ.1980  (ΦΕΚ Β΄887) Περί αυξήσεως του μηνιαίου βοηθήματος, που παρέχεται από το Τ.Α.Δ.Κ.Υ. και ανακαθορισμού του ποσοστού υπολογισμού αυτού. Έχοντες υπ’ όψη: 1.Τις διατάξεις του άρθρ.31 του Ν.Δ. 4541/66 «περί τροποποιήσεως και συμπληρώσεως του Κώδικος Καταστάσεως Δημοτικών και Κοινοτικών Υπαλλήλων». 2.Τις διατάξεις της παρ. 1 του άρθρ.14 του Ν.Δ. 3894/1958 «περί οργανώσεως της υπηρεσίας του Ταμείου Ασφαλίσεως Δημοτικών και Κοινοτικών Υπαλλήλων, κ.λπ.». 3.Το Νόμ.400/1976 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 4.Την 9727/16.5.80 κοινή απόφαση του Πρωθυπουργού και του Υπουργού Συντονισμού «περί αναθέσεως αρμοδιοτήτων στον άνευ Χαρτοφυλακίου Υπουργό Ι. Παλαιοκρασσά»(ΦΕΚ 485/19.5.80 τ.Β΄). 5.Την Δ.2652/66/20.5.80 κοινή απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (ΦΕΚ 497/28.5.80 τ.Β΄). 6.Την απόφαση του Δ.Σ. του Ταμείου Ασφαλίσεως Δημοτικών και Κοινοτικών Υπαλλήλων, η οποία ελήφθη κατά την από 20.5.80 συνεδρίαση αυτού. 7.Την γνωμοδότηση της Επιτροπής Τιμών και Εισοδημάτων, η οποία μας κοινοποιήθηκε με το ΠΡ.4712/2130/27.6.80 έγγραφο του Υπουργείου Συντονισμού, αποφασίζουμε: Εγκρίνουμε, εν μέρει, την απόφαση του Διοικητικού Συμβουλίου του Ταμείου Ασφαλίσεως Δημοτικών και Κοινοτικών Υπαλλήλων, που ελήφθη κατά την 19/20.5.80 συνεδρίαση αυτού, περί αυξήσεως, από 1ης Οκτ.1980: α)του ποσοστού του παρεχομένου μηνιαίου ισοβίου βοηθήματος για τους καθισταμένους βοηθηματούχους από 1ης Οκτ.1980 και εφεξής από 6 ο / οο σε 7 ο / οο για κάθε χρόνο ασφαλίσεως. β)του μηνιαίου ισοβίου βοηθήματος των καταστάντων και καθισταμένων μέχρι 30.9.1980 βοηθηματούχων κατά ποσοστό 16,666%. γ)του κατωτάτου ορίου μηνιαίου βοηθήματος από 900 δραχμές σε 1.100 δραχμές ανεξάρτητα του χρόνου ενάρξεως της συνταξιοδοτήσεως. Με την 102/1880/6 Σεπτ. -7 Οκτ. 1985 (ΦΕΚ Β΄603) απόφ. Υπ. Υγ.Πρόνοιας και Κοιν. Ασφαλίσεων (Διόρθ.σφαλμ.στο ΦΕΚ Β΄ 723/29.11.1985) ορίστηκε ότι: «Σε περίπτωση που ασφαλισμένος του Ταμείου δεν μισθοδοτείται με τις διατάξεις του ενιαίου μισθολογίου, τότε για τον καθορισμό του μηνιαίου βοηθήματος λαμβάνεται υπόψη το κλιμάκιο στο οποίο προσεγγίζουν περισσότερο οι αποδοχές του. Ανώτατο όριο για τον καθορισμό του μηνιαίου βοηθήματος ορίζονται οι αποδοχές υπαλλήλου 1ου κλιμακίου με το επίδομα χρόνου υπηρεσίας και την ΑΤΑ».

[Source: greek_legal_code_raptarchis | Tokens: 2213]